

**PROJEKTO „INŽINERINĖS PRAMONĖS SEKTORINIO PRAKTINIO MOKYMO**

**CENTRO ĮKŪRIMAS ALYTAUS PRC“ ELEKTROTECHNIKOS IR ELEKTRONIKOS LABORATORIJOS ĮRANGOS PIRKIMO SUTARTIS Nr.**

2015-03-16

Alytus

Alytaus profesinio rengimo centras, kodas 300039337, atstovaujamas direktoriaus Vytauto Zubro, veikiančio (-ios) pagal centro įstatus, (toliau – Užsakovas) ir UAB „Asela“, atstovaujama direktoriaus, veikiančio pagal įstatus, (toliau – Tiekėjas), ir toliau kartu vadinami Šalimis, o kiekvienas atskirai – Šalimi, sudarė šią sutartį.

1. **SUTARTIES DALYKAS**

1.1. Sutarties dalykas yra naujos elektrotechnikos ir elektronikos laboratorijos įrangos pirkimas (toliau - Prekės).

Perkamų Prekių techniniai reikalavimai pateikti Sutarties sąlygų 1 priede „Techninė specifikacija“.

Perkamos Prekės:

|  |  |  |  |
| --- | --- | --- | --- |
| **Prekių pavadinimas** | **Kiekis** | **Kaina,**  **EUR**  **be PVM** | **Garantinių įsipareigojimų terminas** |
| 1.Elektrotechnikos ir elektronikos pagrindų mokomojo stendo komplektas | 6 kompl. |  | 12 mėn. |
| 2.Kontaktoriais valdomų elektros grandinių komplektas  | 2 kompl. |  | 12 mėn. |
| 3.Elektros energijos tiekimo ir parametrų matavimo stendo komplektas | 2 kompl. |  | 12 mėn. |
| 4.Namo įrangos (apšvietimo, šildymo, vėdinimo, signalizacijos, žaliuzių užtemdymo) valdymo stendo komplektas | 2 kompl. |  | 12 mėn. |
| 5.Servo pavarų valdymo stendo komplektas | 2 kompl. |  | 12 mėn. |
| 6.Žingsninių pavarų valdymo stendo komplektas | 2 kompl. |  | 12 mėn. |
| 7.Elektros variklių bandymo stendo komplektas | 2 kompl. |  | 12 mėn. |
| Sutarties kaina EUR be PVM |  | - |
| PVM 21 proc. |  | - |
| Bendra Sutarties kaina EUR su PVM | 74970,50 | - |

1.2. Prekės turi būti pristatytos per 60 *(šešiasdešimt)* kalendorinių dienų po Sutarties pasirašymo dienos, adresu: Alytaus profesinio rengimo centras, Putinų g. 40, Alytus.

1.3. Tiekėjas įsipareigoja pristatyti ir sumontuoti Užsakovui Sutarties sąlygų 1.1. punkte nurodytas prekes, atitinkančias nurodytus pavadinimus ir kainas, techninius reikalavimus, charakteristikas *(1 priedas),* o Užsakovas įsipareigoja priimti tinkamai ir laiku patiektas prekes ir sumokėti tiekėjui už priimtas kokybiškas Prekes sutartyje numatytą kainą, Sutartyje numatytomis sąlygomis ir terminais.

1.4. Techninėje specifikacijoje pateiktos nuorodos į standartus, konkrečių gamintojų (tiekėjų) prekių ženklus ir technologijas yra tik rekomendacinio pobūdžio. Standartai, prekės ženklai ir technologijos gali būti pakeisti **lygiaverčiais.**

1.5. Atsiradus nenumatytoms aplinkybėms dėl kurių tiekėjas negali pristatytipirkimo sutartyje numatytos įrangos, tiekėjas gali siūlyti naują įrangą, kurios savybės neprastesnės nei pagal sutartį numatyta tiekti įrangą, kurios techninė specifikacija atitinka pirkėjo keliamus reikalavimus, nekeičiant kainos.

**II. SUTARTIES KAINA IR APMOKĖJIMO TVARKA**

2.1. Sutarties kaina: 74970,50 EUR (*septyniasdešimt keturi tūkstančiai devyni šimtai septyniasdešimt Eurų ir 00 centų*). Sutarties kaina per visą sutarties galiojimo laikotarpį nekeičiama, išskyrus šiame punkte nurodytu atveju:

2.1.1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Sutarties kainos perskaičiavimo formulė pasikeitus PVM tarifui:



  - Perskaičiuota Sutarties kaina (su PVM)

  - Sutarties kaina (su PVM) iki perskaičiavimo

 A – Atliktų darbų kaina (su PVM) iki perskaičiavimo

  - senas PVM tarifas (procentais)

 - naujas PVM tarifas (procentais)

2.2. Už patiektas prekes, nurodytas šios sutarties 1 priede, Užsakovas sumoka Tiekėjui pagal pateiktą sąskaitą faktūrą per 30 kalendorinių dienų po PVM sąskaitos faktūros gavimo ir perdavimo ir priėmimo akto pasirašymo.

2.3. Prekių priėmimas ir perdavimas įforminamas perdavimo ir priėmimo aktu ir PVM sąskaita faktūra, kuriuos šalys pasirašo.

2.4. Įrangą pristatant dalimis, pasirašius priėmimo – perdavimo aktą galimas, tarpinis apmokėjimas (už konkrečius pristatytus prekių kiekius, nurodytus PVM sąskaitose – faktūrose).

2.5. Į sutarties kainą įskaičiuoti visi mokesčiai ir rinkliavos taikomos su Prekių tiekimu susijusiomis išlaidomis.

**III. PREKIŲ TIEKIMO TERMINAI**

3.1. Tiekėjas prekes pristato adresu Putinų g. 40, LT-62321 Alytus, per 60 kalendorinių dienų nuo sutarties pasirašymo dienos. Prekių pristatymo terminas dėl nenumatytų aplinkybių dėl kurių negalima įvykdyti sutarties, gali būti pratęstas vieną kartą 1 mėnesiui.

3.2. Kartu su Prekėmis turi būti pateikiami Prekes apibūdinantys dokumentai (originalas ir vertimas į lietuvių kalbą).

3.3. Prekių priėmimo-perdavimo aktą Užsakovas privalo pasirašyti per 5 (penkias) darbo dienas nuo faktinio Prekių pristatymo, o nustatęs, kad prekės turi trūkumų/defektų, neatitinka Sutarties reikalavimų, išsiunčia tiekėjui pranešimą apie nepriėmimą, kuriame turi būti nurodytos Prekių nepriėmimo priežastys, ir kuriuo Tiekėjas kviečiamas dalyvauti surašant aktą dėl defektų.

**IV. GARANTIJOS IR GARANTINĖ PRIEŽIŪRA**

4.1. Prekės turi būti naujos, atitikti konkurso ir Sutarties sąlygų 1 priedo reikalavimus. Tiekėjas garantuoja, kad prekių kokybė visiškai atitinka gamintojo nurodytas specifikacijas, gamintojo šalyje nustatytus standartus, techninius reikalavimus bei Lietuvoje patvirtintus ir galiojančius standartus, turi visus leidimus ir kitus dokumentus, reikalingus prekėms eksploatuoti.

4.2. Tiekėjas suteikia garantinį laikotarpį nurodytą techninėje specifikacijoje (Priedas Nr. 1). Garantinės priežiūros pradžia skaičiuojama nuo prekių perdavimo ir priėmimo akto pasirašymo dienos.

4.3. Tiekėjas remonto bei techninės priežiūros paslaugas turi atlikti pagal Prekės gamintojo nustatytus ir patvirtintus reikalavimus.

**V. ŠALIŲ ATSAKOMYBĖ**

5.1. Šalis, neįvykdžiusi ar netinkamai įvykdžiusi savo prievolę, atsako kitai šaliai sutartyje ir Lietuvos Respublikos įstatymuose nustatytais atvejais.

5.2. Jeigu Tiekėjas pažeidžia sutarties 3.1. punktą, Užsakovui privalo sumokėti 0,03 % sutarties vertės dydžio delspinigius už kiekvieną uždelstą dieną.

5.3. Užsakovas, laiku nesumokėjęs sutartyje nustatytos kainos už gautas prekes, sumoka Tiekėjui 0,03 % sutarties vertės dydžio delspinigius už kiekvieną uždelstą dieną.

5.4. *Jeigu* *Tiekėjas dalį įsipareigojimų perduoda Subtiekėjams, Tiekėjas yra atsakingas už Subtiekėjo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.*

**VI. Sutarties įvykdymo užtikrinimas**

6.1. Sutarties įvykdymo užtikrinimą Tiekėjas privalo pateikti Užsakovui ne vėliau kaip per 10 dienų nuo Sutarties pasirašymo. Jei Tiekėjas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį. **Užtikrinimo suma 5 proc. nuo sutarties kainos.** Sutarties įvykdymo užtikrinimas įsigalioja banko garantijos arba draudimo bendrovės laidavimo rašto išdavimo dieną ir turi galioti *ne trumpiau kaip 30 (trisdešimt) kalendorinių dienų po prekės perdavimo-priėmimo akto pasirašymo dienos.*

6.2. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę dėl to, kad Tiekėjas neįvykdė visų sutartinių įsipareigojimų ar vykdė juos netinkamai.

6.3. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Tiekėjo per 10 dienų pateikti naują užtikrinimą. Jei Tiekėjas nepateikia naujo užtikrinimo, Užsakovas turi teisę nutraukti Sutartį.

6.4. Sutarties įvykdymo užtikrinimas Tiekėjui grąžinamas per 10 (*dešimt*) kalendorinių dienų po Tiekėjo pilno sutartinių įsipareigojimų įvykdymo.

**VII. NENUGALIMOS JĖGOS (force majeure)**

7.1. Šalis nėra laikoma atsakinga už bet kokių įsipareigojimų pagal šią sutartį neįvykdymą ar dalinį neįvykdymą, jeigu šalis įrodo, kad tai įvyko dėl neįprastų aplinkybių, kurių šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms sutarties šalys Lietuvos Respublikos teisės aktuose nustatyta tvarka yra atleidžiamos nuo atsakomybės už sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7.3. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII. SUTARTIES GALIOJIMAS IR NUTRAUKIMAS**

8.1. Sutartis galioja iki visiško sutarties šalių įsipareigojimų įvykdymo.

8.2. Sutartis gali būti nutraukta šalių susitarimu arba vienos šalies iniciatyva tik sutartyje ar Lietuvos Respublikos civiliniame kodekse numatytais atvejais.

8.3. Šalis turi teisę vienašališkai nutraukti sutartį, jeigu kita šalis ją iš esmės pažeidė. Apie sutarties nutraukimą turi būti pranešta raštu ne vėliau kaip prieš 15 dienų.

8.4. Tiekėjo padarytas sutarties pažeidimas laikomas esminiu, jeigu:

 8.4.1. perduotos prekės neatitinka bent vieno iš sutartyje nurodytų reikalavimų ir neatitikimų neįmanoma per Užsakovui priimtiną terminą pašalinti;

 8.4.2. Tiekėjas daugiau kaip 30 darbo dienų pažeidė sutartyje numatytą prekių pristatymo ir (arba) perdavimo terminą.

8.5. Užsakovo padarytas sutarties pažeidimas laikomas esminiu, jeigu Užsakovas daugiau kaip 30 darbo dienų pažeidė sutartyje numatytą apmokėjimo už prekes terminą, kai Tiekėjas tinkamai įvykdė savo pareigas.

8.6. Jeigu kuri nors sutarties nuostata bus pripažinta negaliojančia teismine tvarka, ji bus netaikoma ir bus laikoma neįtraukta į sutartį, tačiau tai neturės jokios įtakos bei nepakenks kitų sutarties nuostatų galiojimui, teisėtumui ar privalomumui.

**IX. SUTARTIES PAKEITIMAI**

9.1. Sutarties sąlygos sutarties galiojimo laikotarpiu negali būti keičiamos, išskyrus tokias, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslas ir tokiems sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai sutarties sąlygų keitimo būtinybės nebuvo įmanoma numatyti rengiant konkurso sąlygas ir sutarties sudarymo metu, sutarties šalys gali keisti tik neesmines sutarties sąlygas.

9.2. Sutarties galiojimo laikotarpiu šalis, inicijuojanti sutarties sąlygų pakeitimą, pateikia kitai šaliai raštišką prašymą keisti sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą sutarties sąlygą kita šalis motyvuotai atsako ne vėliau kaip per 10 darbo dienų. Šalims nesutarus dėl sutarties sąlygų keitimo, sprendimo teisę turi pirkėjas. Šalims tarpusavyje susitarus dėl sutarties sąlygų keitimo ir teisės aktų nustatyta tvarka gavus Viešųjų pirkimų tarnybos sutikimą keisti sutarties sąlygas, šie keitimai įforminami susitarimu, kuris yra sutarties neatskiriama dalis.

9.3. Sutarties vykdymo metu, kai Subtiekėjai netinkamai vykdo įsipareigojimus Tiekėjui, taip pat tuo atveju, kai Subtiekėjai nepajėgūs vykdyti įsipareigojimų Tiekėjui dėl iškeltos bankroto bylos, pradėtos likvidavimo procedūros ir pan. padėties, Tiekėjas gali pakeisti Subtiekėjus. Apie tai jis turi informuoti Užsakovą, nurodydamas Subtiekėjo pakeitimo priežastis. Gavusi tokį pranešimą, Užsakovas kartu su Tiekėju įformina protokolu susitarimą dėl Subtiekėjų pakeitimo, pasirašomu abiejų pirkimo sutarties šalių. Šie dokumentai yra neatskiriama sutarties dalis. Ši sutarties sąlyga taikoma tuomet, jei pasiūlyme Tiekėjas nurodo, kad ketina pasitelkti Subtiekėjus. Keičiami Subtiekėjai turi atitikti konkurso sąlygose nustatytus minimalius kvalifikacijos reikalavimus.

**X. GINČŲ NAGRINĖJIMO TVARKA**

10.1. Šiai sutarčiai ir visoms iš šios sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

10.2. Bet kokie nesutarimai ar ginčai, kylantys tarp šalių dėl šios sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami kompetentingame Lietuvos Respublikos teisme.

**XI. BAIGIAMOSIOS NUOSTATOS**

11.1. Nė viena šalis neturi teisės perleisti visų arba dalies teisių ir pareigų pagal šią sutartį jokiai trečiajai šaliai be išankstinio raštiško kitos šalies sutikimo.

11.2. Tiekėjas turi teisę keisti pasiūlytą prekę analogiška preke su geresnėmis techninėmis charakteristikomis, nedidindamas prekės kainos, jei jos negalima patiekti dėl ne nuo Tiekėjo nepriklausančių aplinkybių, pavyzdžiui, pirkimo sutarties vykdymo metu prekė yra nebegaminama arba prekės negalima įsigyti rinkoje. Pakeista prekė turi atitikti tuos pačius techninėje specifikacijoje įtvirtintus reikalavimus, turi būti patiekiama ne blogesnė nei pasiūlyta tiekėjo ir už tą pačią kainą.

11.3. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje sutartyje neatleidžia šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne sutarties tikslui bei kitoms jos nuostatoms.

11.4. Visus kitus klausimus, kurie neaptarti sutartyje, reguliuoja Lietuvos Respublikos teisės aktai.

11.5. Sutartis yra sutarties šalių perskaityta, jų suprasta ir jos autentiškumas patvirtintas ant kiekvieno sutarties lapo kiekvienos šalies tinkamus įgaliojimus turinčių asmenų parašais.

11.6. Ši sutartis sudaryta dviem egzemplioriais, po vieną kiekvienai šaliai ir turi vienodą juridinę galią.

**XII. SUTARTIES PRIEDAI**

12.1. Elektrotechnikos ir elektronikos laboratorijos įrangos techninė specifikacija, 1 priedas.

**XIII. Šalių adresai ir rekvizitai**

 SUTARTIES PRIEDAS NR.1

|  |  |
| --- | --- |
| **Pardavėjas:** |  **Užsakovas:** |
| ASELA, UAB | Alytaus profesinio rengimo centras |
| Kodas: 302467913 | Kodas: 300039337 |
| PVM mokėtojo kodas: LT100005084213 | Adresas: Putinų g. 40, LT-62175 Alytus |
| Adresas: Žirmūnų g. 139A, LT-09120 Vilnius | Tel./faks. (8 315) 77 979 |
| Tel.: +370 679 41907Faksas: 8~5-2032566 |  |
| Banko rekvizitai: Atsiskaitomoji sąskaita Nr. LT09 4010 0424 0270 3218 |  |
| Banko pavadinimas, kodas AB DnB NORD bankas 40100 |  |
| Vardas, pavardė: | Andrius Toleikis | Vardas, pavardė: | Vytautas Zubras |
| Pareigos: |  | Pareigos: | Direktorius |
| Parašas: |  | Parašas: |  |
| Data:A.V. |  | Data:A.V. |  |